24 Filem Seram Korea Klasik / Moden Yang Berbaloi Untuk Ditonton Semula
Drama dan filem Korea sememangnya sangat popular dikalangan penonton di Malaysia. Walaupun terkenal dengan genre drama, komedi dan aksi, genre seram seringkali terlepas pandang. Walaupun tidak popular, Korea banyak menghasilkan filem-filem seram, dan ada diantaranya yang sukses di pasaran antarabangsa. Sehubungan dengan itu, kami di Kakimuvee ingin senarai filem-filem seram Korea yang akan membuatkan anda merasa takut.  1. A Tale of Two Sisters (2003) Filem seram klasik Korea yang diinspirasikan dari cerita rakyat era Dinasti Joseon berjudul Janghwa Hongryeon jeon. Plot ini memfokuskan pada pesakit yang baru dibebaskan dari institusi mental yang pulang ke rumah dengan adiknya, hanya untuk menghadapi peristiwa yang menakutkan antara ibu tirinya dan hantu-hantu yang menghantui rumah mereka – semuanya berkaitan dengan masa lalu yang gelap dalam sejarah keluarga mereka. Twist yang dipaparkan dalam filem ini memerlukan penonton untuk menyaksikan filem ini beberapa kali.  Filem seram Korea yang mendapat kutipan kedua tertinggi dibelakang A Tale of Two Sisters. Bertemakan “found footage”, Gonjiam: Haunted Asylum berdasarkan dari tempat paling berhantu di Korea, iaitu hospital psikiatri Gonjiam. Filem ini mengisahkan kru web seram yang pergi ke Hospital Psikiatri Gonjiam yang telah ditinggalkan. Mereka menyiarkan pengalaman mereka secara langsung untuk mendapat tontonan dan publisiti tanpa mengentahui yang mereka bakal diganggu entiti misteri. Anak patung selalunya comel, tetapi ada juga yang menakutkan seperti yang ditunjukkan dalam filem The Doll Master. Filem ini menceritakan tentang 5 pemuda, pembuat patung yang senyap dan pembantunya yang berdedikasi, serta seorang orang tua yang dirantai dibawah rumah dan gadis misteri yang berpakaian berwarna merah… mereka semua berada di muzium patung yang sunyi ditengah hutan. Dari perjalanan yang menyeronokkan untuk menjadi model patung, segera berubah menjadi mimpi ngeri dimana tidak semua orang akan terselamat  Sekiranya anda meminati cerita hantu klasik, The Mimic mungkin boleh menjadi tontonan anda. The Mimic menceritakan tentang sepasang suami isteri yang kehilangan anak perempuannya lima tahun yang lalu. Mereka berpindah ke luarbandar untuk melupakan apa yang terjadi. Legenda mengatakan terdapat makhluk yang boleh meniru suara manusia. Satu hari, Hee-yeon telah menemui kanak-kanak kecil yang sesat di kawasan hutan dan membawanya pulang. Apabila mendengar suara kanak-kanak itu yang merupai suara anaknya, Hee-yeon semakin rapat dengan kanak-kanak tersebut, namun dia tidak tahu gadis kecil itu bukan seperti disangka.  Korea mempunyai kemampuan untuk mengadaptasi kisah dongeng Barat ke sebuah filem seram yang sangat menakutkan. Ini yang dipaparkan dalam filem The Piper yang diadaptasikan dari kisah dongeng The Pied Piper of Hamelin. Selepas Perang Korea, Woo-Ryong dan anaknya Young-Nam berjalan kaki ke Seoul mendapatkan rawatan batuk kering yang dihidapi Young-Nam. Sepanjang perjalanan ke sana, mereka menjumpai jalan yang tidak jelas di kawasan gunung. Woo-Ryong memutuskan untuk menempuh jalan tersembunyi itu Tidak lama kemudian, Woo-Ryong dan Young-Nam menjumpai sebuah kampung. Perkampungan itu kelihatan kaya dan damai. Penduduk diketuai oleh seorang ketua kampung. Woo-Ryong mengetahui bahawa kampung ini adalah tempat yang indah untuk didiami, kecuali kawasan itu dipenuhi tikus. Woo-Ryong memainkan paip dan nampaknya mempunyai kebolehan luar biasa. Dia membuat tawaran untuk menghalau tikus dan ketua kampung menerimanya dengan membayarnya sejumlah besar wang. Woo-Ryong juga jatuh cinta kepada dukun wanita muda di kampung. Walaupun semuanya nampak berjalan lancar, mimpi buruk Woo-Ryong akan bermula. 6. White: Melody of Death (2011) Dunia K-pop bukanlah mudah dan tidak adil, apatah lagi untuk berjaya. Filem ini menterjemahkan bagaimananya sukarnya untuk menjadi ido. Ia mengisahkan tentang kumpulan gadis yang bergelut untuk mencapai kejayaan, dan dibayangi oleh kumpulan yang lebih popular. Setelah menjumpai pita VHS video muzik lama berjudul “White” yang belum diterbitkan, mereka mengambil lagu itu dan mempersembahkannya. Lagu itu membuatkan mereka mencapai kejayaan dengan begitu pantas, tetapi sesuatu yang menakutkan menimpa mereka. Satu demi satu anggota kumpulan itu mengalamai nasib yang mengerikan. Ada sesuatu yang menyeramkan mengenai pita itu … dan mencuri kerja orang lain bukanlah perkara yang baik. Filem zombi yang membawa filem Korea ke persada antarabangsa. Filem ini mengisahkan tentang Seok-woo, seorang pengurus kewangan di Seoul. Seok-woo berpisah dari isterinya dan tinggal dengan anaknya Soo-an. Seok-Woo tidak banyak menghabiskan masa dengan anak perempuannya atau menunjukkan kasih sayang kepadanya. Pada malam sebelum hari jadi Soo-An, Soo-An berkeras mahu berjumpa ibunya sempena hari jadinya. Seok-Woo tidak mempunyai pilihan lain, tetapi terpaksa untuk membawa Soo-an ke Busan. Pagi keesokan harinya, mereka naik kereta api laju Korea Train eXpress (KTX) ke Busan dari Stesen Seoul. Sebelum kereta api KTX meninggalkan Stesen Seoul, gadis seperti zombie melompat ke atas kereta api. Gadis itu dijangkiti virus yang dahsyat yang menyebar dengan pantas. Seok-Woo, Soo-An dan penumpang lain di kereta api KTX kini mesti berjuang demi kehidupan mereka dari virus yang akan mengakibatkan manusia menjadi zombie. Tajuk mungkin kedengaran komedi, tetapi ia tidak seperti disangkakan. Menggunakan konsep webtoon sebagai medium seram dengan mengabungkan komik dan kehidupan sebenar. Pelukis webtoon Kang Ji-yoon gemar meniru karya seni orang lain. Kehidupannya menjadi tunggang-langgang selepas penerbitnya ditemui mati, dan kematiannya sama seperti webtoon terbarunya. Ji-yoon tidak mempunyai alibi dan nampaknya seperti menyembunyikan sesuatu. Kemudian berlaku satu lagi pembunuhan yang mencerminkan karyanya, lalu dia menjadi suspek utama dalam dua kes pembunuhan. Adakah dia dalang dalam kes tersebut? The Wailing bukan sekadar filem seram biasa, ianya cukup mengganggu sehingga menyebabkan anda merasa takut. Dan, dengan 20 minit terakhir yang agak menyeramkan, serta pengakhiran yang akan membuatkan anda berfikir selama berhari-hari, The Waling menjadi salah satu filem seram Korea yang harus anda tonton.  Wabak penyakit yang membunuh telah merebak di sebuah desa, di mana mereka akan menderita menjadi gila sebelum mati dengan cara yang mengerikan. Seorang lelaki Jepun yang misteri telah disyaki menjadi penyebab kepada wabak tersebut. Ketika anak perempuan Pegawai Jong-goo mula menunjukkan gejala penyakit, dia berusaha untuk menyelamatkannya – hanya untuk mengetahui bahawa penyebabnya mungkin dari syaitan. Filem ini tidak memaparkan hantu, hanya prospek kejahatan yang akan mengejutkan penonton serta kehebatan karakternya. Selain itu juga, filem ini  turut menyentuh sejarah hubungan Jepun-Korea yang agak tegang (tidak hairanlah mengapa penduduk kampung ini begitu cepat menyalahkan orang asing Jepun?). Jika anda menginginkan sesuatu yang berdarah tanpa melibatkan hantu, filem ganas dan ‘gore’ ini harus menjadi piihan anda. Bloody Reunion memaparkan penyeksaan dan adegan kematian yang akan membuatkan hati anda lemah. Mi-ja adalah pengasuh kepada Cik Park yang sudah berumur, yang merupakan bekas guru sekolahnya. Dia mengadakan perjumpaan kelas dengan bekas pelajar Cik Park. Menjadi jelas bahawa setiap pelajar membenci Ms. Park dengan alasan mereka yang tersendiri. Tidak lama lagi, seorang pembunuh bertopeng kelinci mula muncul, dan membunuh mereka seorang demi seorang. Bayangkan almari anda menyimpan sesuatu rahsia yang amat menakutkan. Itulah yang dihadapi oleh Sang-won dalam filem seram The Closet. Filem ini berkisar tentang Sang-Won, yang menjadi duda selepas isterinya meninggal dunia akibat kemalangan. Sang-Won mempunyai seorang anak perempuan Yi-Na (Heo Yool), tetapi hubungannya dengan Yi-Na menjadi canggung. Untuk memulihkan hubungannya dengan Yi-Na, mereka berpindah ke rumah baru. Sang-Won cuba berbaik dengan Yi-Na, tetapi tidak sukar. Suatu hari, Yi-Na memberitahunya bahawa dia mempunyai kawan baru. Sejak waktu itu, dia mula ketawa. Tetapi, Sang-Won mendengar bunyi aneh dari almari Yi-Na dan dia melihat tanda-tanda pelik dari Yi-Na. Sang-Won kemudiannya mengalami bermimpi pelik. Suatu hari, Yi-Na hilang secara tiba-tiba. Ketika sedang mencari anak perempuannya, Sang-Won didatangi seorang lelaki misteri bernama Kyung-Hoon. Dia memberitahu Sang-Won bahawa dia tahu di mana Yi-Na berada dan menunjukkan kearah almari milik anak perempuannya. Apabila Korea menghasilkan Hansel and Gretel, ianya cantik, tetapi lebih ‘disturbing’, dan menakutkan dari kisah dongeng yang diceritakan oleh Brothers Grimm. Filem ini mengisahkan tentang Eun-soo yang mengalami kemalangan kereta berhampiran hutan, di mana dia diselamatkan oleh seorang gadis kecil. Dia membawa Eun-soo pulang ke rumah keluarganya: ibu bapa dan dua adik beradiknya. Mereka kelihatan sempurna tetapi Eun-soo menyedari ada sesuatu yang tidak kena pada mereka. Apabila ibu-bapa kanak-kanak itu hilang, Eun-soo mendapati dia bersendirian dengan mereka sehinggalah dia akhirnya menyedari bahawa kanak-kanak itu akan menghukum mana-mana orang dewasa yang tidak menyenangkan mereka dengan cara yang sangat mengerikan. Filem seram pertama dari siri Whispering Corridors, dan menjadi sebahagian daripada ledakan di pawagam Korea berikutan liberalisasi penapisan setelah berakhirnya pemerintahan diktator tentera negara itu. Filem ini juga terkenal dengan kritikan terhadap sistem pendidikan negara Korea.  Whispering Corridors mengisahkan tentang hantu seorang pelajar, yang meninggal di sekolah, kembali untuk membalas dendam dan melindungi rakan-rakannya. Selepas filem ini, beberapa sekuel telah dihasilkan iaitu Memento Mori, Wishing Stairs, Voice, dan A Blood Pledge. Bagaimanapun sekuelnya tidak berkait antara satu sama lain.  Buat jahat dibalas jahat, walaupun anda tidak mengingat apa kejahatan yang anda lakukan. Dead Friend menceritakan tentang Min Ji-Won (Kim Ha-Neul) yang menderita amnesia disebabkan oleh kemalangan hampir setahun yang lalu. Selepas kemalangan itu, Min Ji-Won menjadi seorang yang pemalu. Tetapi sebelum kemalangan, Min Ji-Won adalah ketua kumpulan empat gadis yang suka membuli. Melalui gambar, Min Ji-Won mula mengenali tiga rakannya yang lain dan dia ingin mengetahui apa yang berlaku kepada mereka. Sementara Min Ji-Won berusaha membongkar misteri itu, bekas rakannya dibunuh satu persatu. Inspirasi dari kisah dogeng berjudul sama karya Hans Christian Andersen dengan paparan darah yang mengerikan.  Sejak meninggalkan suaminya, Sun Jae (Seong-su Kim) tinggal bersama anak perempuannya (Seo Ha-rim) di sebuah apartmen lama yang menyeramkan – dan ia akan menjadi lebih menyeramkan. Suatu malam di stesen keretapi bawah tanah, dia menemui sepasang kasut merah yang cukup cantik. Tetapi, ketika dia membawa mereka pulang, dia membawa kutukan yang mengerikan dalam hidupnya. Apabila bayangan mimpi buruk mula menghantui fikirannya dan orang-orang di sekitarnya menderita dengan kematian yang mengerikan, Sun Jae mesti mengetahui rahsia kasut itu jika dia ingin terus hidup. Antara filem Korea popular dari pengarah Parasite, Bong Joon-ho. Ditetapkan pada 2000an, kisah The Host bermula apabila ahli patologi ketenteraan Amerika mengarahkan pembantunya berbangsa Korea, melanggar protokol dengan membuang lebih daripada 200 botol toksik kimia formaldehyde ke dalam sinki alasannya hanya kerana botol-botol tersebut sudah berhabuk, saluran sinki itu menuju ke Sungai Han. Dalam beberapa tahun kemudian, terdapat penemuan makhluk amfibia yang aneh di dalam air dan berkembang menjadi rasaksa yang memusnahkan penempatan dan membahayakan penduduk setempat. Satu lagi kisah dongeng yang dijadikan inspirasi pembikin filem Korea dalam penghasilkan filem seram. Cinderella mengisahkan Yoon-Hee (Do Ji-Won), seorang pakar bedah plastik yang sudah bercerai, berpuas hati dengan kehidupannya kerana mempunyai anak perempuan yang cantik, Hyun-Soo (Shin Se-Kyung), yang taat dengan kepada ibunya. Namun, kebahagiaannya berakhir ketika pesakitnya, juga rakan Hyun-Soo, membunuh diri di hadapan anak perempuannya. Hyun-Soo, merasa curiga terhadap ibunya, cuba mencari petunjuk di ruang bawah tanah rumah mereka yang tersembunyi. Filem ini terkenal kerana sinematografi yang indah dan suasana yang menyeramkan: sebuah hospital yang memiliki rahsia.  Dr. Park Jung-nam telah menjumpai album foto lama dari zamannya sebagai doktor pelatih di Hospital Ansaeng. Penemuan tersebut telah mencetuskan kenangan dalam hidupnya. Pada tahun 1942, perkahwinan Jung-nam yang diatur oleh keluarganya, telah berakhir apabila tunangnya, yang belum pernah dia temui, telah membunuh diri. Kemudian dia ditugaskan untuk mengawasi bilik mayat pada lewat malam. Di sana dia jatuh cinta dengan mayat, yang mana mayat tersebut adalah tunangnya yang sudah meninggal dunia. Tidak lama kemudian kejadian misteri lain berlaku di hospital, yang melibatkan seorang gadis muda yang sering diganggu hantu dan seorang pembunuh bersiri yang mensasarkan tentera Jepun. Filem seram Korea mengenai Hikikomori, seseorang yang mengasingkan diri dari masyarakat dan mengurung diri mereka.  Su-Na (Ko Eun-Ah), dulunya seorang gadis yang ceria dan comel, telah mengurung dirinya di bilik setelah rakan baiknya membunuh diri. Dia mula bercakap dan bersikap seolah-olah ada orang lain di biliknya, tetapi tidak pernah membuka pintu kepada sesiapa pun. Akhirnya, bapa saudaranya membawa tunangnya, Yoon-Mi (Chae Min-Seo), seorang psikologi yang juga pakar hikikomori (orang yang mengasingkan diri dari masyarakat). Yoon-Mi segera mengetahui bahawa masalah Su-Na berkaitan dengan sejarah rahsia keluarga. Musim peperiksaan Korea yang penuh dengan darah dan keganasan. Don’t Bell menyaksikan sekumpulan pelajar yang bersiap untuk peperiksaan terpaksa mengharungi ujian demi nyawa mereka.  24 pelajar pintar, yang mahu mengambil peperiksaan untuk kemasukan universiti, telah terkunci didalam kelas dan tiada tempat untuk melarikan diri. Monitor televisyen menyiarkan Hae-yeong yang ketakutan, pelajar paling pintar di sekolah menengah, diikat dan duduk di kerusi di dalam akuarium yang perlahan-lahan mulai dipenuhi dengan air. Suara dari monitor mengumumkan jika 24 pelajar tidak dapat menyelesaikan peperiksaan yang diberikan dalam masa yang ditentukan, Hae-yeong akan mati dan semua orang akan ditawan di dalam kelas. Mereka semua memulakan peperiksaan yang akan menentukan sama ada mereka hidup atau mati. Diinspirasikan dari novel 1867 Thérèse Raquin oleh Émile Zola, Thirst membawa penonton melihat seorang paderi yang menjadi ‘vampire’. Sang-hyun (Song Kang-ho), seorang paderi yang dihormati, menjadi sukarelawan untuk prosedur eksperimen dalam usaha mencari penawar kepada virus merbahaya. Eksperimen tersebut bagaimanapun gagal, menyebabkan dia dijangkiti dan mati, tetapi transfusi darah yang tidak diketahui asal-usulnya, menyebabkan dia hidup kembali sebagai ‘vampire.’ Kini, Sang-hyun berbelah-bagi diantara kepercayaannya dan nafsu darah, dan mempunyai keinginan baru terhadap Tae-ju (Kim Ok-vin), isteri kepada rakannya. 22. The Cat: Eyes That See Death (2011) The Cat: Eyes That See Death (2011) Peminat kucing harus tengok filem seram ini. Filem arahan pengarah filem “Solace” (2006), Byun Seung-Wook, “The Cat” mengisahkan So-Yeon (Park Min-Young) menghidap klaustrofobia akibat kemalangan trauma yang dilaluinya ketika kecil. Cuba menjalani kehidupan normal, So-Yeon bekeja sebagai perias di salah sebuah kedai binatang peliharaan. Pada satu hari, seekor kucing bernama Bidanyi dihantar ke kedai tersebut. Keesokan harinya pula, tuan kepada Binyani ditemui mati di dalam sebuah lif. So-Yeon kemudiannya menjaga Binyani dan semenjak dari hari itu, So-Yeon sering melihat pelbagai kejadian misteri terutamanya kelibat seorang budak perempuan. Kematian misteri rakan baiknya, Bo-Hee mengundang 1001 misteri dan ketakutan So-Yeon, apatah lagi Bo-Hee mati selepas membela seekor kucing dari sebuah pusat perlindungan haiwan. Bimbangkan keselamatan dirinya, So-Yeon tiada cara lain melainkan menyiasat misteri kematian demi kematian di sekelilingnya yang dipercai ada kaitan dengan. Mungkin homage kepada francais seram Jepun, Ring. Don’t Click menceritakan tentang sumpahan sebuah video yang dikenali sebagai “forbidden video”, yang mendapat perhatian hangat di internet. Jung-Mi meminta teman lelaki kakaknya Joon-Hyuk, yang bekerja dengan pasukan penyiasatan khas jenayah siber, untuk memuat turun fail tersebut. Setelah menonton video tersebut, rentetan peristiwa pelik berlaku kepada Jung-Mi, dan See-Hee perlu melakukan sesuatu menyelamatkan adiknya.  Filem antologi seram yang menampilkan empat cerita pendek dari empat pengarah yang berbeza. Horror Stories dimulakan dengan seorang pelajar sekolah tinggi bernama Ji-won yang diculik oleh pembunuh bersiri. Pembunuh itu hanya boleh tidur jika dia mendengar cerita seram. Berharap untuk dilepaskan, Ji-won mula menceritakan 4 kisah seram yang dia tahu kepada pembunuh itu, yang mana cerita-cerita tersebut dipaparkan dalam filem ini.  Sumber: Cinemaonline, Buzzfeed, Rottentomatoes, Wikipedia, AsianWiki